ddrg/super_eurlex huggingface dataset:
A Bizottság 632/80/EGK rendelete

(1980. március 14.)

az "A" szőlőtermő övezet egyes területein termelt, meghatározott borászati termékek esetében a szacharóz vizes oldatban való hozzáadására vonatkozó részletes szabályok megállapításáról, valamint az 1594/70/EGK rendelet második alkalommal történő módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 459/80/EGK rendelettel [1] módosított, a borpiac közös szervezéséről szóló, 1979. február 5-i 337/79/EGK tanácsi rendeletre [2] és különösen annak 33. cikke (8) bekezdésére,

tekintettel a legutóbb a 459/80/EGK rendelettel módosított, a meghatározott régiókban előállított minőségi borokra vonatkozó különös rendelkezések megállapításáról szóló, 1979. február 5-i 338/79/EGK tanácsi rendeletre [3] és különösen annak 8. cikke (6) bekezdésére,

mivel a 337/79/EGK és a 338/79/EGK rendeletek legutóbbi módosításának eredményeként a 337/79/EGK rendelet 33. cikke (3) bekezdésének második albekezdése és a 338/79/EGK rendelet 8. cikke (2) bekezdésének ötödik albekezdése 1984. március 15-ig lehetővé teszi a szacharóz vizes oldatának hozzáadását a viszonylag magasabb savtartalmú szőlőfajtákból származó és az A szőlőtermő övezet északi részének bizonyos borvidékein szüretelt termékekhez, ahol ez hagyományos és szokásos gyakorlat; mivel ennélfogva szükséges az érintett borvidékek, valamint a szőlőfajták meghatározása;

mivel a szőlőfajták meghatározásával tárgytalanná válik a 2531/77/EGK rendelettel [4] módosított 1594/70/EGK rendelet [5] 3. cikke;

mivel az e határozatban meghatározott intézkedések összhangban vannak a Borpiaci Irányítóbizottság véleményével,

ELFOGADTA EZT A RENDELETET:

1. cikk

(1) A 337/79/EGK rendelet 33. cikke (3) bekezdése második albekezdésének első francia bekezdésében és a 338/79/EGK rendelet 8. cikke (2) bekezdése ötödik albekezdésének első francia bekezdésében említett szőlőfajták a "Riesling" és az "Elbling".

(2) A 337/79/EGK rendelet 33. cikke (3) bekezdése második albekezdésének második francia bekezdésében és a 338/79/EGK rendelet 8. cikke (2) bekezdése ötödik albekezdésének második francia bekezdésében említett borvidékek a következők:

- Ahr

- Mittelrhein

- Rheingau

- Mosel/Saar/Ruwer

- Nahe

- Moselle luxembourgeoise.

(3) Csak a borkősavban kifejezett, legkevesebb 12 gramm/liter savtartalmú termékekhez lehet szacharóz vizes oldatát hozzáadni az alkoholtartalom növelése érdekében.

2. cikk

Az 1594/70/EGK rendelet 3. cikke hatályát veszti.

3. cikk

Ez a rendelet 1980. március 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1980. március 14-én.

a Bizottság részéről

Finn Gundelach

alelnök

[1] HL L 57., 1980.2.29., 32. o.

[2] HL L 54., 1979.3.5., 1. o.

[3] HL L 54., 1979.3.5., 48. o.

[4] HL L 294., 1977.11.18., 10. o.

[5] HL L 173., 1970.8.6., 23. o.

--------------------------------------------------
A Tanács 2742/80/EGK rendelete

(1980. október 27.)

az Európai Gazdasági Közösség és a Libanoni Köztársaság között létrejött együttműködési megállapodáshoz csatolt, a "származó termék" fogalmának meghatározásáról és az igazgatási együttműködés módszereiről szóló jegyzőkönyv módosításáról szóló 3/80 EGK–Libanon együttműködési tanácsi határozat alkalmazásáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 113. cikkére,

tekintettel a Bizottság javaslatára,

mivel az Európai Gazdasági Közösség és a Libanoni Köztársaság között létrejött együttműködési megállapodást [1] 1977. május 3-án írták alá, és az 1978. november 1-jén lépett hatályba;

mivel a származó termék fogalmának meghatározásáról és az igazgatási együttműködés módszereiről szóló jegyzőkönyv 25. cikke alapján az EGK–Libanon együttműködési tanács elfogadta az említett jegyzőkönyvnek a származási szabályok tekintetében történő módosításáról szóló 3/80 határozatot;

mivel ezt a határozatot a Közösségben alkalmazni kell,

ELFOGADTA EZT A RENDELETET:

1. cikk

Az EGK-Libanon együttműködési tanács 3/80 határozatát a Közösségben alkalmazni kell.

A határozat szövege e rendelet mellékletét képezi.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ezt a rendeletet 1980. november 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Luxembourgban, 1980. október 27-én.

a Tanács részéről

az elnök

J. Santer

[1] HL L 267., 1978.9.27., 2. o.

--------------------------------------------------
A Bizottság 3582/81/EGK rendelete

(1981. december 14.)

a harmadik országokban különleges behozatali bánásmódban részesíthető marha- és borjúhústermékek exporttámogatásának alkalmazására vonatkozó részletes szabályok megállapításáról szóló 2973/79/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb Görögország csatlakozási okmányával módosított, a marha- és borjúhús piacának közös szervezéséről szóló, 1968. június 27-i 805/68/EGK tanácsi rendeletre [1] és különösen annak 15. cikke (2) bekezdésére,

tekintettel a harmadik országokban megkülönböztetett behozatali elbánásban részesíthető mezőgazdasági termékek exportjának előmozdításáról szóló, 1979. december 20-i 2931/79/EGK tanácsi rendeletre [2] és különösen annak 1. cikke (2) bekezdésére,

mivel a legutóbb a 2377/80/EGK rendelettel [3] módosított 2973/79/EGK bizottsági rendelet [4] megállapította a 2931/79/EGK rendelet részletes alkalmazási szabályait;

mivel az Amerikai Egyesült Államok különleges szabályokat alkalmazhat a bizonyos követelményeknek megfelelő, a Közösségből származó 5000 tonna éves mennyiségű marha- és borjúhúsra; mivel a tapasztalat azt mutatja, hogy ezt a mennyiséget négy negyedévre kell elosztani;

mivel a 77/81/EGK bizottsági rendelet [5] rendelkezett arról, hogy a 1982 januárjára vonatkozó kiviteli engedély iránti kérelmeket 1981. december 16-tól lehet benyújtani; mivel ezt az intézkedést hatályon kívül kell helyezni az új rendszer figyelembevétele érdekében;

mivel az e rendeletben előírt intézkedések összhangban vannak a Marha- és Borjúhúspiaci Irányítóbizottság véleményével,

ELFOGADTA EZT A RENDELETET:

1. cikk

A 2973/79/EGK rendelet 1. cikke (1) bekezdése a következő albekezdéssel egészül ki:

"Ezt a mennyiséget négy részre kell osztani, amelynek első három részét, amely nem haladhatja meg az 1250tonnát, minden évben az első három negyedévben kell külföldre szállítani. A Bizottság meghatározza a fennmaradó részt, amit a negyedik negyedévben kell külföldre szállítani."

2. cikk

A 77/81/EGK rendelet 2. cikke harmadik albekezdését el kell hagyni.

3. cikk

Ez a rendelet 1982. január 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1981. december 14-én.

a Bizottság részéről

Poul Dalsager

a Bizottság tagja

[1] HL L 148., 1968.6.28., 24. o.

[2] HL L 334., 1979.12.28., 8. o.

[3] HL L 241., 1980.9.13., 5. o.

[4] HL L 336., 1979.12.29., 44. o.

[5] HL L 12., 1981.1.14., 5. o.

--------------------------------------------------
A Bizottság 657/82/EGK rendelete

(1982. március 19.)

a tagsággal nem rendelkező importőr országok tej- és tejtermékágazatában ajánlati felhívás kibocsátására jogosult hivatalok névjegyzékének létrehozásáról szóló 2730/81/EGK rendelet negyedik módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb Görögország csatlakozási okmányával módosított, a tej és tejtermékek piacának közös szervezéséről szóló, 1968. június 27-i 804/68/EGK tanácsi rendeletre [1] és különösen annak 13. cikke (3) bekezdésére és 17. cikke (4) bekezdésére,

mivel a legutóbb a 384/82/EGK rendelettel [2] módosított 2730/81/EGK bizottsági rendelet [3] létrehozta a tagsággal nem rendelkező importőr országok tej- és tejtermékágazatában ajánlati felhívás kibocsátására jogosult hivatalok névjegyzékét;

mivel az érintett importőr országok kereskedelmi gyakorlatáról és a szóban forgó hivatalok hivatalos minőségéről a Közösség rendelkezésére álló legfrissebb információk figyelembevételével az említett rendeletet módosítani kell;

mivel az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 2730/81/EGK rendelet melléklete a következőképpen módosul:

A kibocsátó szervezetek névjegyzéke a következő szervezetekkel egészül ki, a beillesztés az importőr országok ábécérendjét követi:

Importőr ország | Kibocsátó szervezet |

Korea | OSROK (Office of Supply) 48 – 26 Ineuitong Tongtaemoon – Ku Seoul, Korea |

Szíria | The Homs Company for Dairy Products PO Box 406 Hama Street, Homs (ez ugyanaz a társaság, mint a The Industrial Company for Refrigeration & Dairy Products PO Box 406, Hama Street, Homs) |

General Organization for Consumption Mouawiya Street, Harika PO Box 2552 Damascus, Syria |

AL CHARK Company for Food Products Aien el Telle PO Box 773 Alep, Syria |

Tajvan | Central Trust of China Procurement Department 49 Wu Chang Street, Sec 1 Taipei 100 Republic of China |

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1982. március 19-én.

a Bizottság részéről

Poul Dalsager

a Bizottság tagja

[1] HL L 148., 1968.6.28., 13. o.

[2] HL L 48., 1982.2.20., 24. o.

[3] HL L 272., 1981.9.26., 25. o.

--------------------------------------------------
A Bizottság 3115/82/EGK rendelete

(1982. november 22.)

a tagsággal nem rendelkező importőr országok tej- és tejtermékágazatában ajánlati felhívás kibocsátására jogosult hivatalok névjegyzékének létrehozásáról szóló 2730/81/EGK rendelet tizedik módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1183/82/EGK rendelettel [1] módosított, a tej és tejtermékek piacának közös szervezéséről szóló, 1968. június 27-i 804/68/EGK tanácsi rendeletre [2] és különösen annak 13. cikke (3) bekezdésére és 17. cikke (4) bekezdésére,

mivel a legutóbb a 3019/82/EGK rendelettel [3] módosított 2730/81/EGK bizottsági rendelet [4] létrehozta a tagsággal nem rendelkező importőr országok tej- és tejtermékágazatában ajánlati felhívás kibocsátására jogosult hivatalok névjegyzékét;

mivel az érintett importőr országok kereskedelmi gyakorlatáról és a szóban forgó hivatalok hivatalos minőségéről a Közösség rendelkezésére álló legfrissebb információk figyelembevételével az említett rendeletet módosítani kell;

mivel az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 2730/81/EGK rendelet melléklete a következőképpen módosul:

A kibocsátó szervezetek névjegyzéke a következő szervezetekkel egészül ki, a beillesztés az importőr országok ábécérendjét követi:

Importőr ország | Kibocsátó szervezet |

Egyiptom | Egyptian Pharmaceutical Trading Company 23 Abdul Kahalech Sarwaat Street, Cairo. BISCOMISR, El Fawah – El Amyria Street, Cairo |

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1982. november 22-én.

a Bizottság részéről

Poul Dalsager

a Bizottság tagja

[1] HL L 140., 1982.5.20., 1. o.

[2] HL L 148., 1968.6.28., 13. o.

[3] HL L 317., 1982.11.13., 8. o.

[4] HL L 272., 1981.9.26., 25. o.

--------------------------------------------------
A Bizottság 3303/82/EGK rendelete

(1982. december 9.)

az összetett takarmányokban felhasznált tejtermékekre alkalmazandó egyes együtthatók tekintetében az 1235/82/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 3605/81/EGK rendelettel [1] módosított, az egyes tagállamok pénznemei tekintetében az ingadozási sáv átmeneti kiszélesítését követően a konjunktúra-politikának a mezőgazdaságban meghozandó egyes intézkedéseiről szóló, 1971. május 12-i 974/71/EGK tanácsi rendeletre [2] és különösen annak 6. cikkére,

mivel a 974/71/EGK rendelettel bevezetett pénzügyi kompenzációs összegeket a legutóbb a 3258/82/EGK rendelettel [3] módosított 1235/82/EGK bizottsági rendelet [4] rögzíti;

mivel az 1753/82/EGK rendelettel [5] a Bizottság újra hatályba léptette a sertés-, illetve baromfitakarmányban való felhasználásra szánt sovány tejpor értékesítéséről szóló 368/77/EGK és 443/77/EGK rendeletet; mivel következésképpen szükségessé vált a két érintett rendeletben rögzített különleges feltételekkel értékesített sovány tejporra és a sovány tejport tartalmazó állati takarmányra vonatkozó együttható megállapítása; mivel a kérdéses együtthatót az 1931/82/EGK rendeletben állapították meg; mivel azóta jelentős változás történt a sovány tejpor eladási árában; mivel ezért a kérdéses együtthatót ki kell igazítani;

mivel az e rendeletben előírt intézkedések összhangban vannak a Gabonapiaci Irányítóbizottság, valamint a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

Az 1235/82/EGK rendelet I. melléklete a következőképpen módosul:

1. Az 1. részhez tartozó (8) lábjegyzet b) pontjában a "0,53" helyébe "0,25" lép.

2. Az 5. részben:

- az (1) lábjegyzet második bekezdésében a "0,30" helyébe "0,14" lép,

- a (6) lábjegyzet negyedik bekezdésében a "0,53" helyébe "0,25" lép.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ezt a rendeletet 1982. december 20-tól kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1982. december 9-én.

a Bizottság részéről

Poul Dalsager

a Bizottság tagja

[1] HL L 362., 1981.12.17., 2. o.

[2] HL L 106., 1971.5.12., 1. o.

[3] HL L 346., 1982.12.6., 1. o.

[4] HL L 142., 1982.5.20., 1. o.

[5] HL L 193., 1982.7.3., 6. o.

--------------------------------------------------
A Bizottság 3272/82/EGK rendelete

(1982. december 6.)

a mezőgazdasági üzemek jövedelmének megállapítására használandó mezőgazdasági adatszolgáltatási űrlap formájáról szóló 2237/77/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 2143/81/EGK rendelettel [1] módosított, az Európai Gazdasági Közösségben működő mezőgazdasági üzemek jövedelmére és üzleti tevékenységére vonatkozó számviteli adatok gyűjtésére szolgáló hálózat létrehozásáról szóló, 1965. június 15-i 79/65/EGK tanácsi rendeletre [2] és különösen annak 7. cikkére,

mivel a 2237/77/EGK bizottsági rendelet [3] meghatározza a mezőgazdasági üzemek jövedelmének meghatározásához használandó mezőgazdasági adatszolgáltatási űrlapon szereplő tételeket;

mivel a mezőgazdasági adatszolgáltatási űrlap segítségével gyűjtött adatoknak meg kell felelniük a közösségi jogszabályokban és különösen a hegyvidékeken és az egyes kedvezőtlen helyzetű térségekben folytatott gazdálkodásról [4] szóló, 1975. április 28-i 75/268/EGK tanácsi irányelvben előírt meghatározásnak;

mivel a mezőgazdasági adatszolgáltatási űrlap formátumát nem szabad megváltoztatni;

mivel e rendelet előírásai összhangban állnak a mezőgazdasági számviteli információs hálózat közösségi bizottsága véleményével,

ELFOGADTA EZT A RENDELETET:

1. cikk

A Bizottság 2237/77/EGK rendelete II. melléklete II. szakaszának A. részében a "6. Hátrányos helyzetű térség" rovatban található, a mezőgazdasági adatszolgáltatási űrlapra vonatkozó meghatározások és utasítások helyébe a következő szöveg lép:

"6. Hátrányos helyzetű térség

Fel kell tüntetni, hogy egy adott gazdaság által művelt mezőgazdasági terület nagy része a hegyvidékeken és az egyes kedvezőtlen helyzetű térségekben folytatott gazdálkodásról szóló 75/268/EGK tanácsi irányelv [5] hatálya alá tartozik-e.

1 = a gazdaság mezőgazdasági területének nagy része nem a kérdéses területeken helyezkedik el;

2 = a gazdaság mezőgazdasági területének nagy része a 75/268/EGK irányelv 3. cikkének 4. és 5. pontja értelmében kedvezőtlen helyzetű térségben helyezkedik el;

3 = a gazdaság mezőgazdasági területének nagy része a 75/268/EGK irányelv 3. cikkének 3. pontja értelmében hegyvidéki területen található;

4 = a 4-es kódszámot kell beírni azokban a tagállamokban, ahol az ilyen területek mérete olyan csekély és száma olyan nagy, hogy az információ nem jelentős."

2. cikk

Ez a rendelet az Európai Közösség Hivatalos Lapjában való megjelenését követő napon lép érvénybe.

E rendeletet az 1983/84-es pénzügyi évtől kezdve kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1982. december 6-án.

a Bizottság részéről

Poul Dalsager

a Bizottság tagja

[1] HL L 210., 1981.7.30., 1. o.

[2] HL 109., 1965.6.23., 1859/65. o.

[3] HL L 263., 1977.10.17., 1. o.

[4] HL L 128, 1975.5.19., 1. o.

[5] HL L 128, 1975.5.19., 1. o.

--------------------------------------------------
A Bizottság 148/83/EGK rendelete

(1983. január 21.)

az egyes halászati termékek kivitelének figyelemmel kísérését biztosító felügyeleti rendszer bevezetéséről

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a halászati termékek piacának közös szervezéséről szóló, 1981. december 29-i 3796/81/EGK tanácsi rendeletre [1] és különösen annak 25. cikke (5) bekezdésére és 31. cikkére,

mivel a halászati termékekre vonatkozó export-visszatérítések megállapítása a tervezett kivitel gazdasági jelentőségének figyelembevételével történik;

mivel az egészben fagyasztott makréla értékesítési piacát képező piacok helyzete bizonytalanná vált; mivel egy felügyeleti rendszert kell bevezetni annak érdekében, hogy a kivitel alakulása pontosabban ellenőrizhető legyen;

mivel ezért rendelkezni kell a tagállamok és a Bizottság közötti tájékoztatási rendszerről annak érdekében, hogy szabályos időközönként megszerezhetőek legyenek az export-visszatérítés megállapításához szükséges kiegészítő adatok;

mivel az e rendeletben előírt intézkedések összhangban vannak a Halászatitermék-piaci Irányítóbizottság véleményével,

ELFOGADTA EZT A RENDELETET:

1. cikk

Ez a rendelet az export-visszatérítési rendszer keretein belül meghatározza az egészben fagyasztott makréla kivitelének figyelemmel kísérését biztosító felügyeleti rendszer bevezetésének szabályait.

2. cikk

A tagállamok a naptári év minden egyes hónapja tekintetében legkésőbb a szóban forgó hónaptól számított három héten belül közlik a Bizottsággal a melléklet űrlapján felsorolt adatokat.

3. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ezt a rendeletet először az 1982 szeptemberére vonatkozó adatokra kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1983. január 21-én.

a Bizottság részéről

Giorgios Contogeorgis

a Bizottság tagja

[1] HL L 379., 1981.12.31., 1. o.

--------------------------------------------------

MELLÉKLET

AZ EXPORT-VISSZATÉRÍTÉSRE JOGOSULT EGÉSZBEN FAGYASZTOTT MAKRÉLÁRA VONATKOZÓ ŰRLAP

+++++ TIFF +++++

--------------------------------------------------
A Tanács 226/85/EGK rendelete

(1985. január 29.)

az Európai Gazdasági Közösség és a Jemeni Arab Köztársaság közötti együttműködési megállapodás megkötéséről

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre, különösen annak 113. és 235. cikkére,

tekintettel a Bizottság javaslatára [1],

tekintettel az Európai Parlament véleményére [2],

mivel a külgazdasági kapcsolatok terén fennálló célkitűzéseinek elérése érdekében az Európai Gazdasági Közösségnek jóvá kell hagynia a Jemeni Arab Köztársasággal kötött együttműködési megállapodást; mivel a megállapodás által előírt egyes gazdasági együttműködési rendszerek meghaladják a közös kereskedelempolitika alapján megállapított hatásköröket,

ELFOGADTA EZT A RENDELETET:

1. cikk

Az Európai Gazdasági Közösség és a Jemeni Arab Köztársaság közötti együttműködési megállapodást a Közösség nevében a Tanács jóváhagyja.

A megállapodás szövegét csatolták e rendelethez.

2. cikk

A megállapodás [3] 7. cikkében előírt értesítést a Tanács elnöke küldi meg.

3. cikk

A tagállamok képviselői támogatásával a Közösséget a Bizottság képviseli a megállapodás 5. cikke által létrehozott vegyes bizottságban.

4. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1985. január 29-én.

a Tanács részéről

az elnök

G. Andreotti

[1] HL C 258., 1984.9.26., 4. o.

[2] HL C 12., 1985.1.14.

[3] A megállapodás hatálybalépésének napját a Tanács Főtitkársága az Európai Közösségek Hivatalos Lapjában közzéteszi.

--------------------------------------------------
A Tanács 1554/85/EGK rendelete

(1985. június 4.)

az Európai Gazdasági Közösség és a Seychelle Köztársaság kormánya között létrejött, a Seychelle-szigetek partjainál folytatott halászatról szóló megállapodás megkötéséről

Az EURÓPAI KÖZÖSSÉGEK TANÁCSA,

tekintettel az Európai Gazdasági Közösségeket létrehozó szerződésre és különösen annak 43. cikkére,

tekintettel a Bizottság javaslatára,

tekintettel az Európai Parlament véleményére [1],

mivel a Közösségnek érdekében áll, hogy jóváhagyja az 1985. május 23-án Brüsszelben aláírt, az Európai Gazdasági Közösségek és a Seychelle Köztársaság kormánya között létrejött, a Seychelle-szigetek part menti vizein folytatott halászatról szóló megállapodást,

ELFOGADTA EZT A RENDELETET:

1. cikk

Az Európai Gazdasági Közösség és a Seychelle Köztársaság kormánya között létrejött, a Seychelle-szigetek part menti vizein folytatott halászatról szóló megállapodást a Közösség nevében a Tanács jóváhagyja.

A megállapodás szövegét csatolták e rendelethez.

2. cikk

A megállapodás 14. cikkében előírt értesítést a Tanács elnöke küldi meg [2].

3. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Luxembourgban, 1985. június 4-én.

a Tanács részéről

az elnök

L. Granelli

[1] HL C 172., 1984.7.2., 144. o.

[2] A megállapodás hatálybalépésének napját a Tanács Főtitkársága hirdeti ki az Európai Közösségek Hivatalos Lapjában.

--------------------------------------------------